
Projektas

LIETUVOS RESPUBLIKOS ŽEMĖS ŪKIO MINISTRAS

ĮSAKYMAS
DĖL ŽEMĖS ŪKIO MINISTRO 2014 M. LAPKRIČIO 20 D. ĮSAKYMO NR. 3D-877 „DĖL PALŪKANŲ, SUMOKĖTŲ UŽ PASKOLAS IR LIZINGO PASLAUGAS INVESTICIJOMS FINANSUOTI SU GARANTIJA, KOMPENSAVIMO PRIEMONĖS TAISYKLIŲ PATVIRTINIMO“ PAKEITIMO

2024 m.                        d.  Nr. 3D-
Vilnius

. P a k e i č i u Palūkanų, sumokėtų už paskolas ir lizingo paslaugas investicijoms finansuoti su garantija, kompensavimo priemonės taisykles, patvirtintas Lietuvos Respublikos žemės ūkio ministro 2014 m. lapkričio 20 d. įsakymu Nr. 3D-877 „Dėl Palūkanų, sumokėtų už paskolas ir lizingo paslaugas investicijoms finansuoti su garantija, kompensavimo priemonės taisyklių patvirtinimo“:
. Pakeičiu 1 punktą ir jį išdėstau taip:
„. Palūkanų, sumokėtų už paskolas ir lizingo paslaugas investicijoms finansuoti su garantija, kompensavimo priemonės taisyklės (toliau – Taisyklės) reglamentuoja valstybės pagalbos teikimą ūkio subjektams valstybės biudžeto lėšomis kompensuojant dalį palūkanų, sumokėtų finansų įstaigai už paskolas ir (ar) už finansinės nuomos (lizingo) paslaugas investicijoms finansuoti su UAB ILTE (toliau – Bendrovė) suteikta garantija (toliau – pagalba).“
. Pakeičiu 31 papunktį ir jį išdėstau taip:
„. Pareiškėjas, norėdamas gauti dalies palūkanų kompensaciją, finansų įstaigai kartu su teikiamais dokumentais dėl individualios garantijos suteikimo pateikia paraišką dėl palūkanų kompensavimo (paraiška dėl palūkanų kompensavimo turi būti pildoma lietuvių kalba; paraiška dėl palūkanų kompensavimo turi atitikti Reglamento (ES) Nr. 2022/2472 6 straipsnio 2 dalies ir (ar) Reglamento (ES) Nr. 651/2014 6 straipsnio 2 dalies nuostatas, paraiškos dėl palūkanų kompensavimo formą nustato Bendrovė ir skelbia interneto svetainėje adresu www.ilte.lt).“
. Pakeičiu 32.3 papunktį ir jį išdėstau taip:
„. kas mėnesį duomenis apie pagal paskolos ir (ar) finansinės nuomos (lizingo) sutartis sumokėtas palūkanas (tuo atveju, jei finansų įstaiga dėl reikalingų atlikti informacinių sistemų pakeitimų neturi galimybės pateikti šių duomenų kas mėnesį, iki 2025 m. kovo 31 d. ji gali teikti šiuos duomenis kas ketvirtį).“

. Pakeičiu 35 punktą ir jį išdėstau taip:
„. Taisyklių 34 punkte nurodytas paraiškos vertinimo laikas esant objektyvioms aplinkybėms (gautas ir vertinamas neįprastai didelis paraiškų kiekis; pareiškėjas, norėdamas pateikti prašomus dokumentus ar informaciją, turi kreiptis į kitą (-as) instituciją (-as); pareiškėjo prašymu; atliekant didelės apimties informacinių sistemų programavimo darbus ar sutrikus informacinių sistemų veiklai) Bendrovės vadovo sprendimu gali būti pratęstas, tačiau ne ilgiau kaip 30 darbo dienų. Apie pratęstą paraiškos vertinimo terminą Bendrovė ne vėliau kaip per 2 darbo dienas nuo Bendrovės vadovo sprendimo pratęsti paraiškos vertinimo terminą priėmimo dienos informuoja pareiškėją (-us).“
. Papildau 371 punktu:
„. Bendrovė, prieš išmokėdama pagalbą pagalbos gavėjui, patikrina, ar jam nėra iškelta bankroto ir (ar) restruktūrizavimo byla pagal Lietuvos Respublikos juridinių asmenų nemokumo įstatymą arba iki jo įsigaliojimo galiojusius Lietuvos Respublikos įmonių bankroto įstatymą ir Lietuvos Respublikos įmonių restruktūrizavimo įstatymą (juridinio asmens atveju), arba nėra iškeltos fizinio asmens bankroto bylos pagal Lietuvos Respublikos fizinių asmenų bankroto įstatymą (fizinio asmens atveju).“
. Pakeičiu 40 punktą ir jį išdėstau taip:
„. Pagalbos suma pagalbos gavėjams išmokama kartą per mėnesį (pagalba gali būti išmokama kas ketvirtį Taisyklių 32.3 papunktyje nurodytu atveju).“
. Pakeičiu 41 punktą ir jį išdėstau taip:
„. Bendrovė, mėnesiui pasibaigus, iki kito mėnesio 20 d. (tuo atveju, kai taikomas Taisyklių 32.3 papunktis – ketvirčiui pasibaigus, iki kito ketvirčio pirmojo mėnesio 20 d.) apskaičiuoja kiekvienam pagalbos gavėjui už per praėjusį mėnesį (tuo atveju, kai taikomas Taisyklių 32.3 papunktis – už per praėjusį ketvirtį) sumokėtas palūkanas mokėtinos pagalbos dydį ir pateikia Žemės ūkio ministerijai (toliau – Ministerija) pažymą apie lėšų poreikį daliai palūkanų, sumokėtų už paskolas investicijoms finansuoti, kompensuoti (Taisyklių 1 priedas) ir (ar) pažymą apie lėšų poreikį daliai palūkanų, sumokėtų už finansinės nuomos (lizingo) paslaugas investicijoms finansuoti, kompensuoti (Taisyklių 2 priedas).“
. N u s t a t a u, kad šis įsakymas įsigalioja 2024 m. lapkričio 1 d.

